at pagkatapos ay lakaring pawalang bisa ang kautusan at ipagbiling muli, na ibayo ang halaga.! naiyan ang isang kalakal! si simoun ay ngumiti ng ngiti niyang malamlam, at sa dahilang nakitang sumasalubong din si insik quiroga ay iniwan ang mga madainging mangangalakal upang batiin ang magiging consul . babahagya pa lamang siyang nakita nito ay nawala na ang anyong may kasiyahang loob at ang mukhay iginaya sa mga mangangalakal, at yumuko ng bahagya. iginagalang na lubha ng insik na si quiroga ang mag aalahas, hindi lamang sa dahilang kilala niyang mayaman, kundi dahil sa mga bulungbulungang umanoy kaututang dila ng capitan general. nababalitang inaayunan ni simoun ang mga hangarin ng insik, kasang ayon sa ukol sa consulado at sa gitna ng mga banggitin, mga parunggit at mga puntos suspensivos ay tinukoy na siya ng isang pamahayagang laban sa insik, sa isang nabantog na pakikipagsagutan sa isang kasamang kampi sa mga may buhok.